Pécs-Baranyai Kereskedelmi és Iparkamara

Sikeres K+I Európában - 2026
2026-02-19 - 2026-02-20 | Düsseldorf, Németország, Németország
A konferencia immár tizenharmadik alkalommal hívja meg Észak-Rajna-Vesztfália, valamint Európa és más régiók kutatóit és vállalkozóit, hogy új kutatási és innovációs (K+I) partnereket találjanak a Horizon Europe projektekhez.

A hálózatépítő rendezvény párhuzamos workshopokból áll, amelyek nyolc témára koncentrálnak:

1. klaszter: Egészség
2. klaszter: Kreatív iparágak
3. klaszter: A társadalom polgári biztonsága
4. klaszter: Digitális technológiák
4. klaszter: Ipari technológiák
5. klaszter: Energia
5. klaszter: Mobilitás
6. klaszter: Élelmiszer, biogazdálkodás, természeti erőforrások, mezőgazdaság és környezet

Az esemény elsősorban egyetemeket és kutatóintézeteket, valamint vállalatokat, különösen kis- és középvállalkozásokat céloz meg. Csatlakozzon a Horizon Europe programhoz kapcsolódó, kutatók, vállalkozók és multiplikátorok közötti meglévő és új technológiai hálózatokhoz.
Egy projektötlet rövid bemutatása vagy más döntéshozókkal való beszélgetés útján partner megtalálása új kutatási és innovációs projektek előtt nyitja meg az ajtókat a Horizon Europe keretében.
Konferencia díja: 150 euró (120 euró egy napra) személyenként, áfával együtt.
FIGYELEM, a rendezvény szervezője NEM fedezi az utazási költségeket, szállodai költségeket stb.! A konferencia díja tartalmazza a február 19-i vacsorát, a február 20-i ebédet, a szünetekben felszolgált teát/kávét/hideg italokat és a repülőtér és a rendezvény helyszíne közötti transzfert (kizárólag a szervezők által biztosított).
A regisztráció kötelező. A regisztráció határideje 2026. február 6., péntek. Ha az eseményre az említett időpont előtt minden hely elfogy, a szervezők fenntartják a jogot, hogy a regisztrációt korábban lezárják.

További információ és regisztráció

KKV-fejlesztés fókuszban: ÜKFP nyitóesemény
2026-02-20 09:30 - 14:00 (Europe/Budapest) | Baranya Vármegyei Vállalkozói Központ Inkubátorház – 7621 Pécs, Felsőmalom u. 13., 2. emelet
Az Üzleti Környezet Fejlesztési Programról röviden

Az Üzleti Környezet Fejlesztési Program (ÜKFP) kiemelt célja olyan, elsősorban vidéki vállalkozói célcsoportok megszólítása szakmai szervezeteken keresztül (mint amilyen a Baranya Vármegyei Vállalkozói Központ is), amelyek a különböző hazai és európai uniós támogatások (pl. GINOP Plusz, DIMOP Plusz, Demján Sándor Program) potenciális kedvezményezettjei lehetnek, különös tekintettel a mikro-, kis- és középvállalkozásokra (KKV-k).

Vállalkozásfejlesztési alapítványként programunkkal elő szeretnénk segíteni a hazai KKV-k felkészülését a fejlesztési források fogadására, valamint támogatni kívánjuk a támogatások hatékony és eredményes felhasználását.

Nyitórendezvény program

9:30 – 10:00 Érkezés, regisztráció (a résztvevőket kávé és pogácsa várja)
10:00 – 10:15 Köszöntő
Dr. Győrvári Márk kuratóriumi elnök, BMVK Alapítvány
10:15 – 10:35 A szakképzés helye és szerepe a kisvállalkozások fejlesztésében
Szerdai Zsuzsanna főigazgató, Déli Agrárszakképzési Centrum (felkérés alatt)
10:35 – 11:00 Pályaorientáció a KKV szektorban – egy nemzetközi projekt tapasztalatai
Dr. Vámosi Tamás egyetemi docens, Pécsi Tudományegyetem
Piacsek László projektiroda vezető, Pécs-Baranyai Kereskedelmi és Iparkamara
11:00 – 11:30 Kompetens vállalkozók
Dr. Klein Balázs ügyvezető, TESTAR Kft.
11:30 – 12:30 Üzleti Környezet Fejlesztési Programok a Dél-Dunántúlon (Baranya, Somogy, Tolna vármegyei nyertes pályázatok bemutatása)
12:30 – 14:00 Szendvicsebéd, kötetlen beszélgetés az előadókkal, networking

Helyszín: 7621 Pécs, Felsőmalom u. 13., 2. emelet (Baranya Vármegyei Vállalkozói Központ Inkubátorház)
Időpont: 2026.02.20. 9:30 – 14:00

A rendezvényen való részvétel ingyenes, viszont regisztrációhoz kötött. Kérjük, hogy vállalkozásonként / szervezetenként legfeljebb egy fő jelentkezzen.
Bővebb információ és jelentkezés erre a linkre kattintva.
Az előzetes regisztráció határideje 2026.02.19.

Termékfejlesztés exportpiacokra - megfelelőség és költséghatékonyság már a tervezésnél
2026-02-24 09:30 - 12:30 | TÜV Rheinland Iroda, Gizella út 51-57., Budapest, 1143, Magyarország
A Enterprise Europe Network szervezésében a TÜV Rheinland és a HEPA Magyar Exportfejlesztési Ügynökség közös szakmai workshopja az exportorientált termékfejlesztés egyik kulcskérdésére, a tervszerű termékdizájnra fókuszál. Előzetes regisztráció alapján baranyai vállalkozók is díjmentesen vehetnek részt ezen a hiánypótló találkozón.
A rendezvény arra hívja fel a figyelmet, hogy a nemzetközi piacokra lépést tervező gyártó és exportáló vállalkozások számára kiemelten fontos a célpiacok szabályozási és megfelelőségi követelményeinek korai figyelembevétele. A workshop bemutatja, miként építhetők be ezek az elvárások már a termékfejlesztés kezdeti szakaszában, csökkentve ezzel a későbbi módosításokból, újratervezésből adódó idő- és költségráfordítást.

A szakmai program gyakorlati példákon keresztül mutatja be a hazai és nemzetközi tapasztalatokat, valamint rávilágít arra, hogyan járul hozzá a tudatos termékdizájn az exportképesség növeléséhez és a piaci kockázatok mérsékléséhez.
Időpont: 2026. február 24. (kedd)
Helyszín: TÜV Rheinland iroda – Gizella út
Regisztrációs határidő: 2026. február 20.
Regisztráció
Tervezett program:

9:30–10:00 – Regisztráció, networking
10:00–10:05 – Köszöntő
10:05–10:20 – A HEPA és az EEN bemutatása Horváth Zsolt, EEN vezető tanácsadó
10:20–10:45 – Hazai jó gyakorlatok Nagy-Amigo Csaba, ARH Zrt., nemzetközi üzletfejlesztési igazgató
10:45–11:30 – Exportfókuszú termékdizájn Kovács Gábor, TÜV Rheinland, Business Field Manager
11:30–12:00 – Laborlátogatás, kávé, networking

A workshop különösen releváns azon vállalkozások számára, amelyek új termék fejlesztésén dolgoznak, illetve külpiaci megjelenést terveznek.

NKFIH fókuszcsoportos felmérés az innovációról
2026-02-24 16:00 - 18:00 | PTE Műszaki és Informatikai Kar, Boszorkány út 2., Pécs, 7624, Magyarország
Ossza meg véleményét és tapasztalatait az innovációról, kutatási infrastruktúrák elérhetőségéről az NKFIH fókuszcsoportos felmérésében!

Az NKFIH (Nemzeti Kutatási, Fejlesztési és Innovációs Hivatal) megbízásából a Clarity Consulting Kft. fókuszcsoportos egyeztetéseket szervez az „Adatelemzésre épülő igényfelmérés az Intelligens Szakosodási Stratégia (S3) prioritásaihoz és a hazai Kutatási Infrastruktúrák (KI) használatához” című kutatás keretében (GINOP_PLUSZ-2.1.2-22-2024-00002).
Ossza meg véleményét és gyakorlati tapasztalatait a pécsi fókuszcsoportban, mert kiemelten fontos, hogy a vélemények, motivációk és a kutatási infrastruktúrákhoz való hozzáféréssel kapcsolatos tapasztalatok is megjelenjenek a kutatásban.
Célcsoport:

innovációval és kutatás-fejlesztéssel foglalkozó kkv
laboratóriumi szolgáltatásokat (tesztelés, mérés, validálás, prototípus) igénybe vévő kkv.

Időpont: 2026. február 24. (kedd) 16:00–18:00
Helyszín: Pécsi Tudományegyetem – Műszaki és Informatikai Kar tanácsterem
7624 Pécs, Boszorkány út 2.
A beszélgetés témái:

térségi együttműködések (vállalat–egyetem–önkormányzat) működése és hiányai
a vállalkozások mindennapi akadályai az innováció és fejlesztés során
az S3 stratégia gyakorlati megjelenése a térségben
kutatási infrastruktúrák elérhetősége és igénybevétele (hol akad el, milyen megoldások segítenének)

A beszélgetés moderált és strukturált lesz, az elhangzottakat összesítve, anonim módon kezelik a szervezők.
A kutatáshoz két rövid kérdőív is tartozik; ezek kitöltését akkor is kérjük, ha valaki nem tud részt venni a fókuszcsoporton, mert a válaszok önállóan is fontos inputot jelentenek:
S3 kérdőív: https://form.jotform.com/260351619328053
KI kérdőív: https://form.jotform.com/260324819851359

Planet Budapest 2026 – Kiállítás a fenntarthatóság jegyében
2026-02-25 - 2026-03-29 | Magyar Vasúttörténeti Park, Tatai út 95., Budapest, 1142, Magyarország
A Magyar Kereskedelmi és Iparkamara a Kék Bolygó Alapítvánnyal együttműködve fontosnak tartja a fenntarthatóság, valamint a körforgásos gazdaság jelentőségét, melynek érdekében Áder János a kuratórium elnöke és Nagy Elek az MKIK elnöke együttműködési szándékukat fejezték ki a Planet Budapest 2026 rendezvény sikeres lebonyolítása érdekében.
Az Alapítvány szervezésében 2026.02.25-től – a Vasúttörténeti Parkban – megrendezésre kerül a Planet Budapest 2026. rendezvény. A Planet Budapest egy egyedülálló, két-három évente megrendezésre kerülő fenntarthatósági esemény, amely a jövőformálásról, a tudás és az élmény összekapcsolásáról, valamint a közösségi cselekvés ösztönzéséről szól.
A Planet Expo keretében számos ágazat képviselteti magát, amelyek kulcsszerepet játszanak a fenntarthatósági célok elérésében.
Az esemény az alábbi szektorok szereplőit vonja be:

Agrárium – a mezőgazdasági termelés fenntarthatóbbá tétele.
Élelmiszeripar – élelmiszer-előállítás és -ellátás környezetbarát megoldásokkal.
Építőipar – fenntartható építészeti és urbanisztikai megoldások.
Energetika – megújuló energiák és energiahatékonyság.
Finanszírozás – zöld beruházások és fenntartható finanszírozási formák.
Hulladékgazdálkodás – körforgásos gazdaság, újrahasznosítás.
Logisztika és közlekedés – környezetbarát szállítási és ellátási rendszerek.
Okosvárosok – digitális megoldások és innováció a városfejlesztésben.
Oktatás – szemléletformálás és tudásátadás minden korosztálynak.
Szemléletformálás – társadalmi attitűdváltás elősegítése.
Vízgazdálkodás – fenntartható vízhasználat és vízvédelem.

A Planet Expo pavilonjában összesen 100 stand kap helyet, amelyek támogatott, díjmentes részvételi lehetőséget biztosítanak a kiállítók számára. A standok lángmentesített kartonpapírból készülnek, ami környezetbarát és biztonságos megoldásként illeszkedik a fenntarthatósági célkitűzésekhez. Ezen felül 33 cég kerül kiemelésre a „Your Planet Science” elnevezésű részlegen, ahol külön installációval jelenhetnek meg.
A kiállítók számára 2025. június 19-től kezdődően nyílt meg a jelentkezés lehetősége a Planet Expo rendezvényre, továbbra is várják a jelentkezőket
Az érdeklődők a részvételhez szükséges információkat és a regisztrációs felületet a planetbudapest.hu oldalon találják meg.
Időpont: 2026. február 25. – március 29.
Helyszín: Budapest, Magyar Vasúttörténeti Park
Planet_Expo_2026_info_cegeknek

WEBUILD – Energiesparmesse 2026, Ausztria - Kamarai üzleti delegáció támogatott részvételi lehetőséggel
2026-02-26 - 2026-02-28 | Wels, Austria
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2026. február 26-28. között támogatott részvételi lehetőséggel üzleti delegációt szervez Welsbe, Ausztriába. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazások célja – az általános üzleti kapcsolatok fejlesztése mellett – a célországok vállalkozói közötti együttműködési lehetőségek feltérképezése, valamint a célországok üzleti környezetének bemutatása.
WEBUILD – Energiesparmesse 2026 – Wels, Ausztria
Téma: energiahatékony és környezetbarát építés, fűtés-, hűtés-, szanitertechnológiák, megújuló energiák és épületgépészeti innovációk
A vásár látogatói az alábbi szakterületek kiállítóival találkozhatnak:

Fűtés, hűtés, légkondicionáló rendszerek
Megújuló energia (pl. napelemek, hőszivattyúk)
Csővezetékek, vízellátás, szanitáció
Épületgépészet, épületautomatizálás
Szerelvények, szigetelés, energiatárolás
Hidrogén és zöld technológiák
Épülettervezés, fenntartható építés
Szivattyúk, klímatechnika, környezetvédelmi rendszerek

Online JELENTKEZÉS
A támogatás keretében:

ingyenes látogatói részvételi lehetőség a szakvásáron,
a megjelölt szektorokban tevékenykedő vállalkozások esetében az MKIK fizeti egy fő számára a megadott számú éjszaka szállásköltségét (egyágyas szobában reggelivel a későbbiekben meghatározott szállodában) és a kinti közös transzfereket a szálloda és a szakvásár helyszíne között,
cégenként egy fő, a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti.

A támogatott részvétel feltételei:

a jelentkezéshez és a részvételhez szükséges online felület és dokumentum hiánytalan, megfelelő minőségben történő kitöltése és visszaküldése a megjelölt határidőig: online jelentkezés angol nyelven, cégszerűen aláírt költségvállalási nyilatkozat, EU-n kívül adatkezelési hozzájáruló nyilatkozat
magyarországi bejegyzésű kis- és középvállalkozás, mely a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció, az elbírálás során előnyt élveznek az önkéntes kamarai tagok.

Jelentkezés határideje és módja:
legkésőbb 2026. január 20. 16:00-ig (meghosszabbított jelentkezési határidő) a fentiekben kiutazásonként feltüntetett online jelentkezési felület angol nyelvű kitöltésével és a költségvállalási nyilatkozat visszaküldésével a turkovics.rebeka@mkik.hu e-mail címre.
További információ:
Turkovics Rebeka külpiaci koordinátor, e-mail: turkovics.rebeka@mkik.hu, telefon: +36 20 481 1240.
A támogatással kiutazó résztvevők létszáma korlátozott, ezért az MKIK a jelentkezéseket azok beérkezésének sorrendjében fogadja be, és a jelentkezőket írásban értesíti a részvétellel kapcsolatos döntésről.

Nemzetközi szakvásárok és kiállítások – 2026. március
2026-03-01 - 2026-03-31
Tervezze meg éves szakmai és üzleti tevékenységét a Dél‑Dunántúli Gépipari Klaszter által összeállított, 2026-ra vonatkozó szakvásárok és kiállítások áttekintő listájának segítségével!

AQUATHERM PRAGUE
Időpont: 2026.03.03–2026.03.06
Helyszín: Prága (Csehország)
Weboldal: https://aquatherm-praha.com/
Leírás: Épületgépészeti szakkiállítás, amely a fűtési, hűtési, szellőzési, megújuló energetikai és épületautomatizálási technológiák ipari megoldásait mutatja be.
MECSPE Subfornitura
Időpont: 2026.03.04–2026.03.06
Helyszín: Bologna (Olaszország)
Weboldal: https://www.mecspe.com/en/
Leírás: Beszállítói és gyártóipari szakkiállítás, ahol a fém- és műanyagfeldolgozás, automatizálás, digitalizáció és ipari szolgáltatások jelennek meg egy platformon.
KEY – The Energy Transition Expo
Időpont: 2026.03.04–2026.03.06
Helyszín: Rimini (Olaszország)
Weboldal: https://www.key-expo.com/
Leírás: Az energetikai átállásra fókuszáló ipari szakkiállítás, amely a megújuló energiaforrások, energiahatékonyság, tárolás és kapcsolódó ipari technológiák területeit fogja össze.
Industry Expo & B2B Meetings Serbia
Időpont: 2026.03.12–2026.03.12
Helyszín: Kragujevac (Szerbia)
Weboldal: https://industryexposerbia.intradefairs.com/
Leírás: Ipari szakkiállítás és B2B találkozó, amely az autóipar, elektronika és robotika területeire fókuszál, és egy helyszínen kerül megrendezésre az Automotive Expo, Electronics Expo és Robotics Expo eseményekkel.
AMPER
Időpont: 2026.03.17–2026.03.19
Helyszín: Brno (Csehország)
Weboldal: https://www.amper.cz/en.html
Leírás: Elektrotechnikai, elektronikai és ipari automatizálási szakvásár, amely a vezérléstechnikától az energiarendszerekig terjed.
Grind‑Tech
Időpont: 2026.03.17–2026.03.19
Helyszín: Varsó (Lengyelország)
Weboldal: https://www.grindtech.pl/
Leírás: Fémipari csiszolási és köszörülési technológiákra specializált szakkiállítás, ipari megmunkálási és felületkezelési megoldásokkal.
Water Korea
Időpont: 2026.03.18–2026.03.20
Helyszín: Busan (Dél‑Korea)
Weboldal: https://waterkorea.kr/main.do
Leírás: Víz‑ és szennyvíztechnológiai szakkiállítás, amely a kezelési, monitoring, infrastruktúra‑ és üzemeltetési megoldásokat mutatja be.
LogiMAT
Időpont: 2026.03.24–2026.03.26
Helyszín: Stuttgart (Németország)
Weboldal: https://www.logimat-messe.de/en/
Leírás: Az intralogisztikai rendszerek és folyamatmenedzsment nemzetközi szakkiállítása ipari és kereskedelmi alkalmazásokkal.
Smart SMT & PCB Assembly
Időpont: 2026.03.25–2026.03.27
Helyszín: Szöul (Dél‑Korea)
Weboldal: https://www.smartsmt.kr/en/
Leírás: Elektronikai gyártástechnológiai szakkiállítás az SMT‑, PCB‑gyártási és szerelési folyamatokra fókuszálva.
Automation World
Időpont: 2026.03.25–2026.03.27
Helyszín: Szöul (Dél‑Korea)
Weboldal: https://www.automationworld.co.kr/
Leírás: Ipari automatizálási szakkiállítás robotikával, vezérléstechnikával és smart factory megoldásokkal.
Space & Defense Festival
Időpont: 2026.03.26–2026.03.26
Helyszín: Budapest
Weboldal: https://sdfest.eu/
Leírás: Szakmai rendezvény a védelemipar, űripar és kapcsolódó innovációk bemutatására.
További nemzetközi szakvásárok és kiállítások ide kattintva érhetők el.

SIRHA Budapest 2026
2026-03-03 - 2026-03-05 | HUNGEXPO Budapesti Vásárközpont, Albertirsai út 10., Budapest, 1101, Magyarország
A HEPA Magyar Exportfejlesztési Ügynökség a magyarországi Enterprise Europe Network konzorciumvezetője és a HUNGEXPO, a SIRHA BUDAPEST 2026 főszervezője szíves figyelmébe ajánlja a SIRHA BUDAPEST 2026 nemzetközi élelmiszeripari partnerkereső eseményt, mely hibrid (jelenléti és online) formában kerül megrendezésre 2026. március 3-5. között. A rendezvény az Enterprise Europe Network, a CED Közép-európai Gazdaságfejlesztési Hálózat és a HUNGEXPO közreműködésével valósul meg.
A fórum lehetőséget nyújt az élelmiszeripar és HoReCa szektor területén jelenlévő vállalkozások részére, hogy jobban megismerhessék a számukra aktuális iparági sajátosságokat és trendeket, növeljék külpiaci jelenlétüket, és fejlesszék üzletüket.
Időpont: 2026. március 3-5.
Helyszín: HUNGEXPO (1101 Budapest, Albertirsai út 10.)
A B2B esemény kiemelt témái:

Élelmiszeripar
Sütőipar, cukrászipar és fagylalt
Konyhatechnológia
Italok (alkoholos és alkoholmentes termékek)
Csomagolás, logisztika, szolgáltatások
Bútor, asztali teríték, szállodaipar
Kávé, bár
Higiénia
Élelmiszeripari gépek

Az esemény kitűnő alkalmat biztosít az ellátogató cégeknek, hogy helyi és nemzetközi kapcsolatokat és üzleti együttműködéseket építsenek ki előre egyeztetett kétoldalú B2B tárgyalások keretében.
A b2b hibrid formában kerül megrendezésre az alábbi formában:

helyszíni (személyes) B2B tárgyalások: 2026. március 3.
online B2B tárgyalások: 2026. március 4-5.

A helyszíni B2B előzetes regisztráció mellett térítésmentesen látogatható, de a kiállítás területére belépő szükséges.
Az esemény nyelve angol és magyar. Kérjük, készítsen részletes és figyelemfelkeltő profilt és foglaljon tárgyalásokat a résztvevő cégekkel!
A B2B esemény weboldala és REGISZTRÁCIÓ:
b2match.com/e/sirha-b2b-2026
Program: b2match.com/e/sirha-b2b-2026/components/61905
További információ: sirha-budapest.com

Kreatív Ipari Kompetencia Program - nyitó konferencia
2026-03-03 09:00 - 15:00 | Pécs-Baranyai Kereskedelmi és Iparkamara
A magyar kreatív ipar új korszak küszöbén áll. A technológiai fejlődés és a globalizáció soha nem látott lehetőségeket nyit meg, ugyanakkor a hazai kis- és középvállalkozások előtt komoly kihívások is állnak: finanszírozási nehézségek, tehetségmegtartás, piaci pozicionálás.

A Kreatív Ipari Klaszter 2026 elején indítja útjára a Kreatív Ipari Kompetencia Programot, amely a Nemzetgazdasági Minisztérium által támogatott Üzleti Környezet Fejlesztési Program (ÜKFP) keretében valósul meg. Az egyéves program célja, hogy a dél-dunántúli és hazai kreatív vállalkozások számára stratégiai támogatást, kompetenciafejlesztést és nemzetközi perspektívát biztosítson.

Miért érdemes részt vennie?
A március 3-i nyitókonferencia az egy éves program hivatalos megnyitója. Keynote előadások, panelbeszélgetések és szakmai programok keretében választ kaphat 2026 legégetőbb kérdéseire:

Finanszírozás a kreatív iparban – hogyan navigálhat a pályázati és finanszírozási lehetőségek útvesztőjében?
AI és digitalizáció – milyen szerepet játszik a mesterséges intelligencia a kreatív munkában?
Vállalkozói reziliencia – hogyan építhet stabil vállalkozást a bizonytalanságban?
Együttműködések – hogyan teremthet ökoszisztémát, amely versenyelőnyt biztosít?
Szakértők és előadók

A konferencia nem csupán előadásokból áll: teret kap a párbeszéd, a kapcsolatépítés és a közösségi tanulás. A szakértők – vállalkozásfejlesztők, pályázati tanácsadók, AI-specialisták és üzleti mentorok – megosztják tudásukat és gyakorlati tapasztalataikat.
Kreatív Ipari Klaszter
A teljesség igénye nélkül:

Rabb Szabolcs – A PBKIK főtitkára
Keresnyei János – A Klaszter elnöke, üzleti mentor
Egry Dóra – Baranya Vármegyei Fejlesztési Ügynökség ügyvezetője
Urbán Ernő – Az ERLA Film ügyvezetője
Morvai Levente – A Charter Informatika ügyvezetője
Schmidt Enikő – Az Enterprise Europe Network, Kreatív ipari Szektorcsoport

Kinek ajánlják a szervezők?

Kreatív ipari vállalkozóknak
StartUp alapítóknak
KKV-k vezetőinek
Kreatív szakembereknek
Networking és kapcsolatépítés

A networking szünetek és a közös ebéd lehetőséget teremt a személyes kapcsolatok kiépítésére és a későbbi együttműködések megalapozására.
Helyszín: Pécs-Baranyai Kereskedelmi és Iparkamara (Pécs, Dr. Majorossy Imre u. 36)
Időpont: 2026. március 3. (kedd), 09:00–15:00
A részvétel ingyenes, de regisztrációhoz kötött!
Regisztráció: www.kikk.hu/ukfp
A programváltozás jogát fenntartják.

Anyagok és technológiák a fenntartható építéshez - nemzetközi workshop
2026-03-04 - 2026-03-05
Kíváncsi a PTE MIK 3D betonnyomtató laboratóriumára? És a karon folyó kutatások eredményeire a fenntartható építéssel kapcsolatos anyagok és technológiák területén? Akkor az RTIT>> projekt keretében szervezett 2 napos nemzetközi workshop Önnek is szól!

Az RTIT>> projekt keretében kifejezett cél az anyagtechnológia és -kutatás terén támogatni a vállalkozásokat a sikeres piaci hasznosításban. A PTE MIK munkatársai dolgozták ki és állították össze az Anyagok és technológiák a fenntartható építéshez moduláris tananyagot, melybe a két napos workshop második napján betekintést nyerhetnek az érdeklődők. A nemzetközi workshop keretében a szakmai előadások mellett lehetőség lesz bolgár, szlovén, montenegrói, bosznia-hercegovinai és osztrák szakértőkkel és vállalkozásokkal kapcsolatépítésre.
A workshop hivatalos nyelve az angol.

Helyszín: Pécsi Tudományegyetem, Műszaki és Informatikai Kar – H–7624 Pécs, Boszorkány út 2.
Program
2026. Március 4.
09:30-10:00 Regisztráció
10:10-12:00 Laboratóriumi bemutató a 3D-nyomtatott beton és földalapú építési rendszerekről.
12:00-13:00 Ebéd

2026. Március 5.
08:30-09:00 Regisztráció
09:10-09:30 A fenntartható építkezés alapvető kérdései és globális trendjei
09:30-09:50 Természetes anyagok és biomimikri
09:50-10:15 Additív technológiák az építkezésben
10:15-10:30 Szünet
10:30-10:50 Építőanyagok életciklus-elemzése (LCA)
10:50-11:10 Energiahatékonyságot biztosító anyagok
11:10-11:30 Jövőbeli trendek és anyaginnováció
11:30-12:00 Kerekasztal beszélgetés – Előadók
12:00-13:00 Ebéd
13:00-13:30 Fenntarthatóságon alapuló szerkezeti tervezés és felújítás
13:30-14:00 Fa-beton kompozit szerkezetek
14:00-14:20 Nagy teljesítményű és nagy tartósságú anyagok
14:20-14:40 Szünet
14:40-15:00 Klímarezisztens anyagok
15:00-15:20 Építőanyagok újrahasznosítása és élettartam végi kezelése
15:20-15:45 Kerekasztal beszélgetés – Előadók
15:45-16:00 Zárás
16:20-17:30 A természetes anyagok használata az építészetben a történelem során – Látogatás a Pécsi Cella Septichora Látogatóközpontba
18:30-21:00 Közös vacsora (helyszín szervezés alatt)

A workshopon a részvétel díjmentes, de előzetes regisztrációhoz kötött!
Jelentkezési határidő: 2026. február 26.
REGISZTRÁCIÓ
További információ: Nagy Eszter nagy.eszter@pbkik.hu

Enterprise Horizon Start – ingyenes pályázati képzési program
2026-03-04 09:00 - 12:00 | Nemzeti Innovációs Ügynökség, 1077 Budapest, Kéthly Anna tér 1., Budapest, 1077, Magyarország
2026. március 4-én a Nemzeti Innovációs Ügynökség Nonprofit Zrt. “Enterprise Horizon” elnevezésű ingyenes pályázati képzési programjának keretében a kezdő szinttől egészen a Horizon Europe pályázat beadásáig támogatják a jelentkezőket. A program elsősorban a hazai kis- és középvállalkozásokat segíti a közvetlen uniós forrásokhoz történő hozzáférésben.

A kezdő képzés során áttekintést nyújtanak a Horizon Europe Pályázati rendszer sajátosságairól, a résztvevők felmérhetik, hogy érdemes-e pályázniuk.
Ezt követően, haladó szinten a konkrét pályázati felhívásokat, pénzügyi szabályokat, konzorciumépítési lehetőségeket mutatják be hazai jó példákkal, gyakorlati tapasztalatokkal alátámasztva.
A harmadik szinten pedig az EIC pályázat beadását tervező vállalkozásokat mentorálják egyénileg a pályázat beadásáig.
Következő képzési időpontok:

2026. március 4. kezdő pályázati képzés: Start – Enterprise Horizon workshop | Nemzeti Innovációs Ügynökség
2025. március 26. haladó pályázati képzés angol nyelven: Progress – Enterprise Horizon workshop | Nemzeti Innovációs Ügynökség

A megadott linken tud regisztrálni az ingyenes képzésre. Amennyiben további kérdése merülne fel a képzéssel vagy a regisztrációval kapcsolatosan, akkor jelezze a szabo.terez@niu.hu e-mail címen.

Nemzetközi turisztikai üzletember-találkozó - MBM Tourism Prague 2026
2026-03-12 - 2026-03-14 | Prága, Cseh Köztársaság
Az MBM Tourism Prague 2026-ban immáron hetedik alkalommal kerül megrendezésre, a turizmus és vendéglátás területén működő vállalkozások, szervezetek és intézmények számára. A nemzetközi B2B esemény kiváló és díjmentes lehetőséget kínál új üzleti kapcsolatok kiépítésére, partnerségek indítására és a legfrissebb turisztikai trendek megismerésére.

A rendezvény a Holiday World & Region World nemzetközi turisztikai szakkiállítás részeként valósul meg, amely Csehország legjelentősebb nemzetközi utazási és turisztikai vására.
Fontos újdonság: 2026-ban a rendezvény kizárólag személyes formában zajlik, a valódi, bizalmi üzleti kapcsolatok erősítésére fókuszálva.

Fő nap: 2026. március 12.
Helyszín: PVA EXPO Praha Letňany, 1. konferenciaterem
Előre egyeztetett, 20 perces B2B találkozók (akár napi 10)
Részvétel ingyenes, utazás és szállás önköltséges
Tárgyalás nyelve az angol, de a résztvevők függvényében változhat

Mit kínál az MBM Tourism Prague 2026?

Idő- és költséghatékony B2B találkozók, előre egyeztetett időpontokban
Egy-egy üzleti megbeszélés időtartama 20 perc, naponta akár 10 tárgyalás is lebonyolítható
Együttműködési profil létrehozása és megjelenés a nemzetközi B2B adatbázisban
A partnerek szabadon kiválaszthatók a regisztrált cégek és szervezetek közül

Érintett szektorok
Az MBM Tourism Prague 2026 elsősorban az alábbi területek szereplőit várja:

Utazási irodák, utazásszervezők, online foglalási platformok
Szálláshely-szolgáltatás és vendéglátás
Wellness-, egészség- és gyógyturizmus
Kulturális örökség, múzeumok, történelmi emlékhelyek, restaurálás
Digitális megoldások a turizmus és az intelligens városok számára
Új turisztikai trendek, innovatív projektek
Mobilitás és fenntartható megoldások a turizmusban

Regisztráció 2026.03.01-ig ezen a linken:
https://www.b2match.com/e/mbm-tourism-prague-2026

SustainableSolutionsMatch 2026 - nemzetközi üzletember találkozó
2026-03-16 - 2026-03-27 | Online
A SustainableSolutionsMatch 2026 nemzetközi, online üzletember találkozó a fenntartható és körforgásos gazdaságot támogató innovációk és partnerségek létrehozását segíti elő; az Enterprise Europe Network és a Horizon Europe Up2Circ projekt szervezésében.

A rendezvény 2026. március 16. és 27. között kerül megrendezésre, teljes egészében online formában, így a résztvevők Európa és a világ különböző pontjairól is könnyen bekapcsolódhatnak. A rendezvény elsősorban vállalatoknak, startupoknak, KKV-knak, kutatóintézeteknek és innovációs szervezeteknek szól, különösen azoknak, akik fenntartható vagy körforgásos gazdasághoz kapcsolódó megoldásokat fejlesztenek vagy keresnek.
Miért érdemes részt venni?A SustainableSolutionsMatch kiváló lehetőség a KKV-k számára, hogy:

új fenntartható technológiákat és üzleti megoldásokat ismerjenek meg,

európai és nemzetközi partnerekkel építsenek kapcsolatot,

bemutassák saját innovációikat egy nemzetközi közönség előtt,

konkrét együttműködési és üzleti lehetőségeket találjanak a fenntarthatósági átállás támogatására.

További információk és regisztráció a rendezvény hivatalos oldalán érhetők el: SustainableSolutionsMatch 2026

Irány Kanada! – export stratégiák és kapcsolatépítési lehetőségek
2026-03-16 10:00 - 13:00 | Budapesti Kereskedelmi és Iparkamara, Krisztina krt. 99., Budapest, 1016, Magyarország
Gazdasági fórumot szervez a Budapesti Kereskedelmi és Iparkamara valamint Kanada Magyarországi Nagykövetsége „Irány Kanada! – export stratégiák és üzleti kapcsolatépítési lehetőségek” címmel, amely a kanadai piacra lépés gyakorlati lehetőségeire és a 2026-os gazdasági kilátásokra fókuszál.

A rendezvény célja, hogy átfogó képet adjon a kanadai gazdasági prioritásokról, az észak-amerikai piacra lépés stratégiáiról, valamint a CETA megállapodásban rejlő előnyökről.
Az eseményre Baranyából is kiemelt figyelemmel várják a helyi vállalkozásokat, biztosítva ezzel a vidéki cégek számára is a közvetlen információszerzés lehetőségét.

Időpont: 2026. március 16. (hétfő), 10:00-13:00.
Helyszín: Budapesti Kereskedelmi és Iparkamara székháza (1016 Budapest, Krisztina körút 99.), VI. emelet, Baross terem.
A rendezvény nyelve: Angol (tolmácsolás nélkül).
Szervezők: Budapesti Kereskedelmi és Iparkamara és Kanada Magyarországi, Szlovéniai és Bosznia-Hercegovinai Nagykövetsége.
Részvételi feltételek:
A rendezvényen való részvétel díjmentes, de előzetes regisztrációhoz kötött.
A férőhelyek száma korlátozott.
Regisztrációs határidő: 2026. március 12. (csütörtök), 18:00.
Regisztráció: A jelentkezéshez kérjük, töltse ki az alábbi űrlapot: Regisztrációs link.
További információ:
international@bkik.hu
A szervezők a programváltoztatás jogát fenntartják.

EU források a gazdaságfejlesztésben: GINOP Plusz és DIMOP Plusz
2026-03-17 09:00 - 14:00 | Pécs-Baranyai Kereskedelmi és Iparkamara
A Nemzeti Fejlesztési Központ által szervezett, a kkv-k számára elérhető európai uniós társfinanszírozású versenyképességi, gazdaságfejlesztési, foglalkoztatásra, képzésre is pályázható forrásokról szóló előadások központi témája a Gazdaságfejlesztési és Innovációs Operatív Program Plusz (GINOP Plusz) és a Digitális Megújulás Operatív Program Plusz (DIMOP Plusz) aktuálisan elérhető és a közeljövőben megjelenő felhívásainak bemutatása, illetve konzultációs lehetőség biztosítása. A programnak része a hazai vállalkozások digitális kultúrájáról és fejlődéséről, innovációs képességeiről és a továbblépési lehetőségekről szóló beszélgetés is szakmai szervezetek, szakértők és sikeresen pályázó kedvezményezettek részvételével.

A szakmai program mellett az érdeklődők tájékoztatást kapnak a GINOP és GINOP Plusz támogatások regionális eredményeiről, sikeres projektekről is.
Az előadás-sorozat eljut valamennyi régióba, illetve vármegyébe. Az előadásokat és panelbeszélgetéseket az adott régió központjában működő területi kamaráknál rendezzük, ahonnan élő streamingen keresztül érjük el a régióhoz tartozó vármegyei kamarai helyszíneket. Így azok az érdeklődők is be tudnak kapcsolódni a programba, akik nem utaznak el a központi, jelenléti helyszínre. A szatellit helyszínekről is lehetőséget biztosítunk az ott megjelenők számára a teljes értékű bekapcsolódásra, kérdésfelvetésre, párbeszédre. Személyes konzultációt pedig valamennyi helyszínen tartunk a rendezvény ideje alatt.
Az esemény nyilvános, azonban regisztrációhoz kötött. Kérjük, a regisztráció során jelölje meg, melyik helyszínen, milyen formában (személyes jelenlét vagy stream) kíván részt venni.
Dátum és helyszínek:

március 17.

Pécs, Pécs-Baranyai Kereskedelmi és Iparkamara, Dr. Majorossy Imre u. 36. – JELENLÉTI
Kaposvár, Somogyi Kereskedelmi és Iparkamara, Anna u. 6. – STREAM
Szekszárd, Tolna Vármegyei Kereskedelmi és Iparkamara, Arany J. u. 23-25. – STREAM

PROGRAM:

09.00 – 10.00
Regisztráció

09.30 – 10.00
Sikeres projektek bemutatója

10.00 – 10.05
Köszöntő

10.05 – 10.20
Kkv források a GINOP PluszbanElőadó: Gedei Gábor, vezető-kormányfőtanácsosNemzeti Fejlesztési Központ

10.20 – 10.30
Digitális megújulással a versenyképességértElőadó: Kámány Dóra, osztályvezetőDIMOP Plusz Irányító Hatóság

10.30 – 10.50
Pénzügyi eszközök a versenyképességi programokbanElőadó: Nyitrai Gergely, vezető, Magyar Fejlesztési BankEU Partnerkapcsolatok Osztály Üzleti Divízió

10.50 – 11.05
MGFÜ: Vállalkozásfejlesztési szolgáltatásokElőadó: Fehérváry Tamás, ügyvezető igazgatóMagyar Gazdaságfejlesztési Ügynökség

11.05 – 11.15
Ötlettől a pályázatigElőadó: Andrássy Bálint, Széchenyi Programiroda

11.15 – 11.30
Kérdések, válaszok

11.30 – 12.45
Panelbeszélgetés digitalizációról, innovációról, K+F-rőlFelvezető előadások:Hol tartanak a kkv-k az innovációban?– előadó Herbály István, MKIK Innovációs BizottságS3 stratégiai illeszkedés a pályázatokban– előadó Sóvágó Krisztina, NKFIH

12.45 – 14.00
Szendvicsebéd, közben konzultációs lehetőség

Amennyiben érdeklődik a program iránt, kérjük, részvételi szándékát erre a linkre kattintva jelezze:
Meghívó

Ismerje meg a Kamarát – Ismerjük meg egymást!
2026-03-18 14:00 - 15:30 | Pécsi Kereskedelmi Központ
A Pécs-Baranyai Kereskedelmi és Iparkamara örömmel várja az idei évben regisztrált vállalkozásokat egy kötetlen tájékoztatóra, hogy részletesen megismerhessék az igénybe vehető kamarai szolgáltatásokat és együtt megtaláljuk azokat a területeket, ahol kölcsönösen egymás segítségére lehetünk!

Rendezvényünkön való részvétel díjmentes, de előzetes online regisztrációhoz kötött, melyet a jelentkezés sorrendjében tudunk fogadni maximum 50 főig. Túljelentkezés esetén későbbi időpontot fogunk megadni egy következő rendezvényre válasz e-mailben.
Kérjük, ha már regisztrált, de mégsem tudna részt venni a programon, jelezze felénk 2026. március 13-ig a pancel.alexandra@pbkik.hu címen, így túljelentkezés esetén a várólistáról tudjuk még másoknak biztosítani a részvételt.
Időpont: 2026. március 18. (szerda) 14.00-15.30
Helyszín: Pécsi Kereskedelmi Központ (7625 Pécs, Majorossy I.u.36.)
Amennyiben nem tud eljönni rendezvényeinkre, de nem szeretne lemaradni vállalkozását érintő tudnivalókról, iratkozzon fel hírlevelünkre!

Regisztráció 2024 - Ismerje meg a Kamarát

Jelentkező adatai

Jelentkező személy neve

Vállalkozás neve

Vállalkozás adószáma

Email címe
*

Telefonszáma

Kérjük írja le egy mondatban, mivel foglalkozik vállalkozása!
*

Vállalkozását most indította, mivel Ön:
*

pályakezdő.

"újra"kezdő (új karrier, foglalkozás).

csak egyéni vállalkozóként tudják foglalkoztatni.

innovatív/kreatív ötletét szeretné megvalósítani.

vállalkozóként képzelte el a jövőjét.

nyugdíjas.

egyéb.

Adjon meg 3 az Ön vállalkozását érintő témát, konkrét kérdést, melyekre szeretne választ kapni! (pl.: külpiacra lépés, okmányhitelesítés, mit kell elintéznem külföldi munkavállaláshoz, foglalkoztatáshoz, milyen hatóságot kell/lehet felkeresnem, ha … stb.)

plus1

Újabb résztvevő hozzáadása

minus1

Résztvevő eltávolítása

Adatkezelési tájékoztató
*

A rendezvény adatkezelési tájékoztatóját megismertem, annak tartalmát elfogadom.

Adatkezelési tájékoztató

Beküldés

MakroKlub Üzleti Fórum
2026-03-18 17:00 - 19:00 | Pécsi Tudományegyetem Közgazdaságtudományi Kar, Rákóczi út 80., Pécs, Baranya, 7622, Magyarország
A MakroKlub Üzleti Fórum rendezvénysorozat célja, hogy erősítse a kapcsolatokat és a tudásáramlást az akadémiai és az üzleti szféra között.

A kerekasztal-beszélgetés témája: Felzárkózás, függőségek és versenyképesség – Magyarország helye a kelet-közép-európai térségben.
Időpont: 2026. március 18. 17.00
Helyszín: PTE KTK B323 (Pécs, Rákóczi út 80.)
A beszélgetésben részt vesz:
Csirke Balázs (HR vezető, Agrokémia Zrt.; elnök, Dél-dunántúli Gépipari Klaszter),
Dr. Hirth Markus (tulajdonos, KONTAKT-Elektro Kft. és KONTRAKT-Engineering Kft; alelnök, Dél-dunántúli Gépipari Klaszter; tag, PBKIK Fejlesztéspolitikai Bizottság),
és Dr. Gál Zoltán (egyetemi tanár, Pécsi Tudományegyetem Közgazdaságtudományi Kar), a beszélgetés moderátora pedig Dr. Braun Erik (adjunktus, Pécsi Tudományegyetem Közgazdaságtudományi Kar) lesz.
Az esemény Pécs-Baranyai Kereskedelmi és Iparkamara és a Pécsi Tudományegyetem Közgazdaságtudományi Kar közös szervezésében kerül megrendezésre.
Bővebb információ és jelentkezés: Dr. Braun Erik braun.erik@pte.hu

Bértranszparencia: előírások, elvárások, felkészülés - online tájékoztató
2026-03-19 13:00 - 14:00 | Online
A bérek átláthatóságáról szóló uniós irányelvet köteles átültetni Magyarország 2026. június hetedikéig. Azokra a kérdésekre, hogy pontosan mi szerepel a kapcsolódó előírásokban, miért szükséges kialakítani a hazai szabályozást és hogyan készülnek, illetve készülhetnek fel a vállalkozások az elvárásoknak való megfelelésre, a március 19-ei, online kamarai tájékoztatón résztvevők választ kaphatnak.

A tájékoztató tervezett programja:
Köszöntő
Piacsek László Zoltán, humánerőforrás fejlesztési projektiroda vezető, PBKIK

Bértranszparencia: A jövő bérezési kultúrája

Előadók: Kőnig Tímea, régióvezető és Fenyvesi Tamás, szolgáltatásvezető, Prohuman Zrt.

Hogyan fordítsuk le a jogszabályt belső szabályzatra?

Előadó: Virányi Zsófia Anna, személyzeti vezető, Holcim Magyarország Kft.

Bértranszparencia felkészülés egy nagyvállalat példáján keresztül

Előadó: Kónya Dániel, HR Operations osztályvezető, Körber Hungária Gépgyártó Kft.
Az online tájékoztatón való részvétel ingyenes, de regisztrációhoz kötött!
Az online csatlakozáshoz a linket március 19-én, csütörtökön, 12.00. óráig a regisztráció során megadott e-mail címre küldjük meg.
REGISZTRÁCIÓ

International Health Day 2026
2026-03-24 - 2026-03-25
Az International Health Day 2026 olyan nemzetközi esemény, ahol a résztvevők aktuális nemzetközi témákról vitázhatnak és ismereteket cserélhetnek, valamint kapcsolatokat építhetnek ki vállalatokkal, kiállítókkal, szakértőkkel és számos országból érkező résztvevőkkel, hogy új exportlehetőségeket és üzleti területeket fedezzenek fel az egészségügyi szektorban.

Időpont: 2026. március 24-25. kedd-szerda
2026. március 24. kedd: International Health Day 2026 (helyszíni részvétel)
2026. március 25. szerda 8:00-16:00: Matchmaking (online)
Formátum: a konferencia helyszíni részvételű, a matchmaking online
Helyszín: Bécs, Ausztria – Austrian Federal Economic Chamber, 1045 Vienna, Austria Wiedner Hauptstraße 63
Regisztráció: International Health Day 2026
Részvételi díj: 1. napon 200€ (osztrák cégeknek 100€), 2. napon ingyenes
Az idei év fókusza:
Minden átalakul: a mentális egészségtől, az AI-tól, az intelligens gyártástól a nemzetköziesítésig

Fő téma: Mentális egészség
Intelligens gyártás: Digitális átalakulás és automatizálás az élettudományok gyártási szektorában (beleértve a gyógyszeripart és az orvostechnológiát)
Exportlehetőségek és kihívások
Az AI központi szerepe az élettudományokban, a biomedicinális kutatásban és fejlesztésben, valamint az élettudományi startupok nemzetköziesítésében
Nemzetköziesítés a digitális egészségügyi szektorban – gyakorlati tapasztalatok
Sikeres kapcsolatépítés

Kinek ajánljuk a részvételt?

Az egészségügyi ágazatban működő vállalatok – találkozzon régi és új partnerekkel, vásárlókkal és együttműködő partnerekkel az eseményen. Használja ki a lehetőséget, és mérje össze globális szinten teljesítményét közvetlenül Bécsben.
Egyetemek és kutatóintézetek – új kutatási partnereket keresnek? Ne keressenek tovább, vegyék fel a kapcsolatot nemzetközi kutatási partnerekkel vagy új innovációkat felfedezni vágyó vállalatokkal.
Trendkutatók – vegyenek részt a megbeszéléseken, és fedezzenek fel új megközelítéseket, technológiákat és innovatív megoldásokat.
Az egészségügyi rendszerek beszerzői – találjanak minősített osztrák beszállítókat az eseményen, különösen a hatékony egyéni megbeszéléseken keresztül.

További információ és regisztráció

Health Tech Hub Styria 2026
2026-03-25 - 2026-03-26 | MED CAMPUS Graz – Medizinische Universität Graz, Neue Stiftingtalstraße 6, Graz, 8010, Austria
Graz ismét az egészségügyi technológia és az élettudományok központjává válik: a Health Tech Hub Styria 2026 rendezvényen Európa-szerte vezető szakértők, kutatók, startupok és befektetők gyűlnek össze, hogy megvizsgálják, hogyan alakítja a technológia, az adatok és az emberi leleményesség az egészségügy jövőjét.

„Waves & Wires – Connecting Minds, Machines and Medicine” (Hullámok és vezetékek – elmék, gépek és orvostudomány összekapcsolása) témája alatt a konferencia az idegtudomány és a mesterséges intelligencia, a bioelektronika és a diagnosztika, valamint a kommunikáció közötti kapcsolódási pontokat vizsgálja.
Nyitóelőadásokkal, startup-bemutatókkal és számtalan networking lehetőséggel a HTH elősegíti a nemzetközi együttműködést és az ötleteket valósággá alakítja. Csatlakozzon a kezdeményezéshez és kapcsolódjon be az innováció áramlásába!
A Health Tech Hub Styria a Human.technology Styria, a Grazi Orvostudományi Egyetem, a Stájer Üzleti Támogatási Ügynökség (SFG), a Grazi Tudományos Park, az ICS Nemzetközi Központ Styria, a Joanneum Research és Graz városának közös kezdeményezése.
A résztvevők széles körét várják az eseményre: A HTH összehozza az egészségügyi ökoszisztéma összes szereplőjét

Startupok – Mi lenne az ökoszisztéma friss ötletek nélkül?
Befektetők – Még a legjobb ötletnek is pénzügyi támogatásra van szüksége a növekedéshez.
Iparágak – Minden üzleti ökoszisztéma alappillére.
e-health szakértők – A modern egészségügyi iparág digitális átalakulás nélkül elképzelhetetlen.
Kutatás – A fejlődéshez kutatásra van szükség, különösen az egészségügyi szektorban.
Vállalatok – Az egészségügyi ágazatban működő vállalatok sokszínűsége hatalmas, a kis digitális start-upoktól a nagy ipari gyártóvállalatokig.
Egészségügyi szolgáltatók – Ők közvetlenül a közös célunkért dolgoznak: minden egyes ember egészségéért.

Időpont: 2026. március 25-26. szerda-csütörtök
Formátum: helyszíni részvétel
Helyszín: Graz, Ausztria – MED CAMPUS Graz – Medizinische Universität Graz, Neue Stiftingtalstraße 6, 8010 Graz
Regisztráció: https://www.b2match.com/e/hthstyria2026
Részvételi díj: 300€

Női vezetők és fenntarthatóság - Filmvetítés és Üzletasszony klubtalálkozó
2026-03-25 13:00 - 16:00 | Apolló Mozi, Perczel Miklós u. 22., Pécs, 7621, Magyarország
A Pécs-Baranyai Kereskedelmi és Iparkamara hosszú szünet után új lendülettel újraindítja Üzletasszony Klubját. A 2026. március 25-i nyitóesemény két részből áll: az Apolló Klubmoziban a Women of Carbon című dokumentumfilm vetítésére kerül sor, majd ezt követően klubtalálkozó várja az érdeklődőket a Reggeli Pécs különtermében. A program célja, hogy közösséget építsen, valamint kijelölje azokat a kérdésköröket, amelyek a női vállalkozók számára a legfontosabbak. Az esemény egyben kapcsolódik a PBKIK nemzetközi WOMEX projektjéhez is, amely új lehetőségeket nyit a női vállalkozások támogatásában.

A Women of Carbon dokumentumfilm az építőiparban vezető szerepet betöltő női szakembereket mutatja be, akik elkötelezettek a fenntarthatóság iránt. Innovatív megoldásaikkal – új anyagok, biotechnológiák és gyártási módszerek alkalmazásával – a beépített környezet karbonlábnyomának csökkentésén dolgoznak.
A film alkotója, Basia Myszynski, maga is nőként dolgozik egy férfiak által dominált iparágban. Kutatásai során olyan problémamegoldókat talált, akik nyugodtan, kreatívan és együttműködve keresnek megoldásokat az épített környezet karbonlábnyomának csökkentésére.
A film kiemeli a nők meghatározó szerepét: személyes történeteik, közös bölcsességük és kitartásuk révén új szemléletet hoznak a klímavédelembe. A nemi egyenlőséget és a környezeti igazságosságot összekapcsolva mutatnak utat egy fenntarthatóbb jövő felé. A Women of Carbon nem csupán technológiai és iparági megoldásokat mutat be, hanem a női vezetők erejét is, akik képesek átalakítani az építőipart és utat nyitni egy fenntarthatóbb jövő felé.
A film előzetese:

Regisztráció
Köszönjük a rendezvény iránti nagy érdeklődést. A filmvetítésre és az Üzletasszony Klub eseményére a rendelkezésre álló férőhelyek beteltek, ezért további jelentkezéseket nem tudunk fogadni.
Amennyiben szeretne értesülni a Klub tevékenységéről és a jövőbeni programokról, kérjük jelezze érdeklődését az uzletasszonyklub@pbkik.hu e-mail címen.

Enterprise Horizon Start – ingyenes pályázati képzési program
2026-03-26 09:30 - 13:00 | Nemzeti Innovációs Ügynökség, 1077 Budapest, Kéthly Anna tér 1., Budapest, 1077, Magyarország
2026. március 26-án a Nemzeti Innovációs Ügynökség Nonprofit Zrt. “Enterprise Horizon” elnevezésű ingyenes pályázati képzési programjának keretében a kezdő szinttől egészen a Horizon Europe pályázat beadásáig támogatják a jelentkezőket. A program elsősorban a hazai kis- és középvállalkozásokat segíti a közvetlen uniós forrásokhoz történő hozzáférésben.

A kezdő képzés során áttekintést nyújtanak a Horizon Europe Pályázati rendszer sajátosságairól, a résztvevők felmérhetik, hogy érdemes-e pályázniuk.
Ezt követően, haladó szinten a konkrét pályázati felhívásokat, pénzügyi szabályokat, konzorciumépítési lehetőségeket mutatják be hazai jó példákkal, gyakorlati tapasztalatokkal alátámasztva.
A harmadik szinten pedig az EIC pályázat beadását tervező vállalkozásokat mentorálják egyénileg a pályázat beadásáig.
Következő képzési időpontok:

2026. március 4. kezdő pályázati képzés: Start – Enterprise Horizon workshop | Nemzeti Innovációs Ügynökség
2025. március 26. haladó pályázati képzés angol nyelven: Progress – Enterprise Horizon workshop | Nemzeti Innovációs Ügynökség

A megadott linken tud regisztrálni az ingyenes képzésre. Amennyiben további kérdése merülne fel a képzéssel vagy a regisztrációval kapcsolatosan, akkor jelezze a szabo.terez@niu.hu e-mail címen.

Törökbálint - Országos Kamarai Beszállítói Program
2026-03-31 09:00
A Magyar Kereskedelmi és Iparkamara által támogatott Vállalkozásfejlesztési Program részeként a hazai kamarai hálózat idén tavasszal újabb Országos Kamarai Beszállítói Programot valósít meg.
A 7 régiós rendezvényből álló programsorozat egyes rendezvényein Ön beszállítóként új piacokat találhat az egyes régiók nagyvállalatainál!
Regisztráljon Ön is, mert díjmentesen és személyesen tárgyalhat beszállítói lehetőségekről nagyvállalatokkal, technológiai kooperációról, további együttműködésekről a többi beszállítóval!
Miért érdemes eljönni?
Mert a résztvevő nagyvállalatok elégedettség (vállalási idő, minőség) és versenyképesség (árszint) szempontjából folyamatosan monitorozzák a piacot. Megismerik Önöket, mint új potenciális beszállítókat, és ha azonnal nem is, de szerződéseik lejártával, amikor új beszállítókat keresnek, már ismerősként lépnek kapcsolatba Önökkel.
A program célja: erősíteni a helyi beszállítói láncokat. A fórumon lehetőség nyílik B2B tárgyalásokat folytatni a vállalkozások beszerzőivel.
Beszállítókat keresnek az alábbi nagyvállalatok: ASSIX Kereskedelmi és Logisztikai Zrt., AUCHAN MAGYARORSZÁG Kft., BÁV FAKTOR Pénzügyi Zrt., Bidfood Hungary Kft., Budapesti Közlekedési Zrt., Dél-Pest Megyei Víziközmű Szolgáltató Zrt., DUNA PAPÍR Kft., Ewals Cargo Care Logistics Kft., Fath Kft., FERRO-SPED 2000 Kft., FF Fémfeldolgozó Zrt., Filtrona Filters Kft., HM CURRUS Gödöllői Harcjárműtechnikai Zrt., INFORG Ingatlanforgalmazó, Hasznosító és Fejlesztő Zrt., Lindab Építőipari Kft., Mizsei Termelő és Kereskedelmi Kft., OBO Bettermann Hungary Kft., OTP Bank Nyrt., PILIS-LOGISTIC Szállítmányozó Kft., ROSSMANN Magyarország Kereskedelmi Kft., Royal Goods Kft., TMX Mobile Solution Szerviz Szolgáltató Kft.
További információ és regisztráció: https://mkik.hu/okbp/kozep-magyarorszagi-beszallitoi-forum-2026
Jelentkezési határidő: 2026.03.13 (péntek)

Az ISO 9001 szabvány várható frissítései, illetve az autóipar egyes előírásainak újdonságai – Kamarai Minőségügyi Klub
2026-03-31 14:00 - 16:00 | Pécs-Baranyai Kereskedelmi és Iparkamara
A Pécs-Baranyai Kereskedelmi és Iparkamara Minőségügyi Klubja tisztelettel meghívja Önt a klub 2026. március 31-i szakmai ülésére. Az esemény két nagy tematikus blokkban foglalkozik a 2025–2026-os minőségirányítási és autóipari szabványkörnyezet legfontosabb változásaival:

ISO DIS 9001:2025, az ISO 9001 szabvány várható frissítései – minden érintett szervezet számára releváns áttekintés és értelmezés
VDA és AIAG frissítések – elsősorban autóipari szereplőknek (minőségügy, beszállítói működés, auditok, fejlesztések)

Időpont: 2026. március 31. (kedd) 14:00–16:00
Helyszín: PBKIK székháza (7625 Pécs, Majorossy Imre u. 36.)

blokk – ISO DIS 9001:2025, az ISO 9001 szabvány várható frissítései (minden érintettnek)

Előadás címe: „ISO DIS 9001:2025 – Szabványfrissítés, vagy az irányítási rendszerek felnőtté válása?” Az ISO DIS 9001:2025 dokumentum új irányvonala, az etikus működés és a minőségi kultúra fejlődése. Előadó: Lukács Zoltán, a CERT Tanúsító Zrt. vezérigazgatója.

blokk – Autóipari szabvány- és irányelvfrissítések

2025-ben és 2026-ban a VDA és az AIAG szabványrendszerében több fontos frissítés, módosítás és új értelmezési anyag jelent meg; összességében közel 20 irányelv, kézikönyv vagy értelmezési dokumentum változott vagy frissült.
Az előadás célja a változások bemutatása, rendszerezése és gyakorlati értelmezése, különös tekintettel arra, hogyan hatnak a beszállítói működésre, auditokra, projektvezetésre és a napi minőségügyi munkára. Az előadás alatt a változások felsorolására és nagyvonalú bemutatására kerül sor. Előadó: Béda Károly, a MAVASZK Kft. ügyvezetője.
A program kiemelten javasolt gyakorló autóipari minőségügyi mérnököknek, folyamatmérnököknek, auditoroknak és minőségirányítási szakembereknek.
Kiket várunk?

a Kamarai Minőségügyi Klub tagjait,
valamint érdeklődő, kamarai regisztrációval rendelkező vállalkozásokat és egyéb szervezeteket, különösen azokat, akiknél napirenden van tanúsítás, audit, folyamatfejlesztés, beszállítói megfelelés.

Részvétel és jelentkezés
Részvétel: a rendezvényen való részvétel díjmentes, de előzetes jelentkezéshez, és vállalkozások számára rendezett kamarai regisztrációhoz és kötött.
Kérjük, részvételi szándékát a 2026. március 24. (kedd) nap végéig jelezze!

A klubrendezvények rendszeres látogatói részéről egyszerű visszajelzés elegendő (jövök / nem jövök).
• Az új jelentkezőket kérjük a jelentkezési lap kitöltésére – ehhez kérjük, KATTINTSANAK IDE!

Bízunk benne, hogy személyes jelenlétével Ön is hozzájárul ahhoz, hogy a térség minőségügyi közössége naprakész és felkészült legyen a közeljövő szabványügyi és beszállítói elvárásaira.
Az esemény a vállalkozások rezilienciáját támogató Enterprise Europe Network keretében valósul meg.

Nemzetközi szakvásárok és kiállítások – 2026. április
2026-04-01 - 2026-04-30
Tervezze meg éves szakmai és üzleti tevékenységét a Dél‑Dunántúli Gépipari Klaszter által összeállított, 2026-ra vonatkozó szakvásárok és kiállítások áttekintő listájának segítségével!

Kazakhstan Machinery Fair
Időpont: 2026.04.01–2026.04.03
Helyszín: Asztana (Kazahsztán)
Weboldal: https://www.kmfexpo.kz/en
Leírás: Gépipari és gyártástechnológiai szakkiállítás fémmegmunkálási, automatizálási és ipari berendezésekkel.

Hong Kong Electronics Fair (Spring Edition)
Időpont: 2026.04.13–2026.04.16
Helyszín: Hongkong (Kína)
Weboldal: https://www.hktdc.com/event/hkelectronicsfairse/en
Leírás: Nemzetközi elektronikai szakvásár ipari és fogyasztói elektronikai termékekkel.

BIAM & WELDING
Időpont: 2026.04.14–2026.04.17
Helyszín: Zágráb (Horvátország)
Weboldal: https://www.zv.hr/fairs-2863/biam-welding-2972/2972
Leírás: Fémmegmunkálási és hegesztéstechnikai szakkiállítás ipari alkalmazásokkal.

MACH
Időpont: 2026.04.20–2026.04.24
Helyszín: Birmingham (Egyesült Királyság)
Weboldal: https://www.machexhibition.com/
Leírás: Gépipari és gyártástechnológiai szakkiállítás CNC‑, megmunkálási és automatizálási megoldásokkal.

Hannover Messe
Időpont: 2026.04.20–2026.04.24
Helyszín: Hannover (Németország)
Weboldal: https://www.hannovermesse.de/
Leírás: Ágazatközi ipari szakvásár, amely a gyártásautomatizálás, ipari digitalizáció (Ipar 4.0), energia‑ és hidrogéntechnológiák, ipari IT/IIoT, robotika, hajtástechnika, beszállítói megoldások és ipari szolgáltatások területeit fogja össze, erős B2B fókuszú kiállítói és szakmai programkínálattal.

Intertool Messe
Időpont: 2026.04.21–2026.04.24
Helyszín: Ausztria
Weboldal: https://intertool.at/
Leírás: Gyártóipari B2B szakkiállítás szerszámgépekkel, automatizálással és ipari szolgáltatásokkal.

Anuga FoodTec
Időpont: 2026.04.21–2026.04.24
Helyszín: Köln (Németország)
Weboldal: https://www.anugafoodtec.com/
Leírás: Élelmiszer‑ és italipari gyártástechnológiai szakkiállítás, amely a feldolgozás, automatizálás, csomagolás és minőségbiztosítás ipari megoldásait mutatja be.

AERO
Időpont: 2026.04.22–2026.04.25
Helyszín: Friedrichshafen (Németország)
Weboldal: https://www.aero-expo.de
Leírás: Általános repülési és repülőipari szakvásár repülőgépekkel, alkatrészekkel és szolgáltatásokkal.

BUS2BUS
Időpont: 2026. április 15-16.
Helyszín: Berlin, Németország
A németországi és európai busz- és beszállítói ipar üzleti platformja
Főbb témák: digitális és fenntartható közlekedés, busz operátorok, jármű gyártók, beszállítók és szolgáltatók
www.bus2bus.berlin
További nemzetközi szakvásárok és kiállítások ide kattintva érhetők el.

Pénz, de honnan? 2026 - Vegyünk lendületet!
2026-04-01 09:30 - 13:10 | Pécsi Kereskedelmi Központ
A Pénz, de honnan? roadshow-konferencia minden évben bemutatja a hazai kkv-k számára rendelkezésre álló kedvezményes, támogatott és előnyös pénzforrásokat és a működési hatékonyságot növelő új módszereket. Az előadók személyes konzultációra is várják a résztvevőket a helyszínen.

A Nemzeti Bajnokok Program a zöld és digitális átállásban segít a kkv-knak. Nagyon nagy népszerűség elé néz a GINOP Plusz 2.1.3-24 szintén év elején elinduló forgóeszközhitel programja. Lesz kölcsön is a kínálat között.
Számos vissza nem térítendő támogatási forma van még, és lesz is új a kínálatban. A 3 %-os hitelfelvételt a Széchenyi Kártya program mindegyikénél általánossá tették. Bármire felvehető.
A Demján Sándor és Jedlik Ányos név alatt futó konstrukciók beruházásra, energiahatékonyságra csábítanak. Több száz milliárd forint vár a növekedni akaró vállalkozásokra.
Az innováció és a foglalkoztatás, képzés is nagyon preferált támogatási terület. 100 milliárd forinttal indul egy vendéglátóipari akcióterv is.
Program:
Regisztráció: 9.00 órai kezdettel
9.30–9.35 Moderátor felvezetője
9.35–9.45 Köszöntő
Hoffmann Tamás alelnök, Pécs-Baranyai Kereskedelmi és Iparkamara
9.45–10.15 Most futó és a közeljövőben nyíló pályázati források részletei.
Tóvizi Alex Axel fejlesztési tanácsadó, Goodwill Consulting Fejlesztési Tanácsadó Kft.
10.15–10.35 Könnyű és gyors bankolás kkv-knak.
Ghete István Prémium mikro KKV értékesítés vezető, K&H Bank Zrt.
10.35–10.55 Cégre szabott, legelőnyösebb hitelek kkv-knak.
Terbe Ernő pénzügyi tanácsadó partner, Bankárnet Kft.
10.55–11.15 Vásároljunk vagy béreljünk? Ingatlanbefektetési lehetőségek az Indotek Group portfóliójában.
Nagy Viktor ingatlanértékesítési igazgató, Indotek Group

11.15–11.45 Kávészünet. Személyes konzultáció az előadókkal

11.45–12.00 Fókuszban az energetikai fejlesztések pályázati forrásból!
Kószó Ádám energetikai szolgáltatás koordinátor, Goodwill Consulting Fejlesztési Tanácsadó Kft.
12.00–12.20 Aktuális foglalkoztatási és képzési támogatások.
Zsuffa Ákos elnök, Felnőttképzők Szövetsége
12.20–12.40 Ami egy vállalkozásban a támogatásoknál is fontosabb: stratégia, tőke, menedzsment.
Vitkovics Péter változás és válságmenedzser, Változásmenedzserek.hu

12.40–13.00 Személyes konzultáció az előadókkal

REGISZTRÁCIÓ
A rendezvényen való részvétel díjmentes de regisztrációhoz kötött:
Pénz, de honnan? 2026 – Pécs

Kutatás-, technológia- és innovációtranszfer a Duna régióban – támogatott tanulmányút Augsburgba
2026-04-13 - 2026-04-16
Az RTIT>> projekt keretében 2026. április 14-15-én a Bayern Innovativ Augsburgban látja vendégül az RTIT partnereit és az érdeklődő kkv-kat. Augsburg gazdag történelemmel rendelkezik az anyagok és a gyártás terén, és a hagyományos gyártási helyszínből high-tech bemutatóteremmé fejlődött. A látogatás során a résztvevők megismerkedhetnek az egyedülálló infrastruktúrával, üzemlátogatások keretében. A kamara az RTIT>> projekt keretében legfeljebb 6 résztvevő számára díjmentesen biztosítja a tanulmányúton való részvételt, a kiutazást és a szállást.

Tervezett program:

2026. április 13.
Utazás: Pécs-Augsburg

2026. április 14.
1) Augsburg Innovációs Park látogatás
A 70 hektáros Augsburg Innovációs Park az Augsburg Technológiai Központtal együtt kiváló kutatási és fejlesztési feltételeket teremt a jövőbeli iparágakban tevékenykedő vállalatok számára (pl.: repülőgépipar, könnyűszerkezetes építészet, szénszálas kompozitok, mechatronika és automatizálás, digitalizálás, hidrogéntechnológia, erőforrás-hatékonyság).

2) Anyagforrás-gazdálkodási Intézet – fejlett anyagok (látogatás és projektbemutatók)
Kutatási területek: anyagok és erőforrások, gyártás és szoftverek, közös oktatási infrastruktúra és együttműködés az Augsburgi Egyetemmel és az Augsburgi Műszaki Egyetemmel.
További információ

2026. április 15.
1) AI Show Room
Az Augsburgi Egyetem „AI a termelésben” bemutatótermében a látogatók interaktív kiállításokon ismerhetik meg az AI használatának funkcióit és lehetőségeit a gyártás és az Ipar 4.0 munkakörnyezetében: a laboratóriumi környezetben a jövő munkahelyének kutatásához szükséges emberi érzelmek felismerésétől és értelmezésétől kezdve az adatáramköröket bemutató Lego-modelleken át a sebességváltók állapotának figyelemmel kísérését és az ipar számára kínálkozó lehetőségeket bemutató demonstrációs eszközig.
További információ

2) 43-as Csarnok
A 43-as Csarnok kutatási portfóliója:

Additív gyártás: a fúziós filamentgyártás áll az előtérben. Itt egy polimer filamentet olvasztanak meg, és abból rétegenként állítják elő az alkatrészt. A szokásos anyagok mellett szálmegerősített polimerek is feldolgozhatók. A rövid szálmegerősítés mellett végtelen szálak beépítése is lehetséges.
Struktúrában optimalizált, könnyűszerkezetes, szálmegerősített építőanyagok additív gyártása (FIBRACreator): az additív gyártás, konkrétan a cementek 3D-nyomtatása, erőforrás-megtakarítást tesz lehetővé, mivel funkcionálisan optimalizált struktúrák hozhatók létre. A cementhez hozzáadott rövid szénszálak jelentősen növelik a vasalat nélküli építmények szilárdságát.
Hibrid fröccsöntő berendezés: a hibrid fröccsöntési folyamathoz egy komplex berendezésrendszer áll rendelkezésre, amely vertikális záróegységből, mozgatható szerszámtartóból és 2K műanyag fröccsöntő egységekből áll, kombinálva fém alkatrészek (főleg fémüvegek) fröccsöntésével.
Friction Stir Welding (FSW): más illesztési eljárásokhoz képest egy újszerű illesztési eljárás, amelyet különböző iparágakban alkalmaznak, pl. a repülőgép- és űrhajózási iparban, az autóiparban vagy a vasúti közlekedésben. Az FSW-eljárás különösen alkalmas nehezen hegeszthető fémek és ötvözetek esetében. Ehhez különböző típusú berendezések állnak rendelkezésre, például robot alapú berendezések vagy portálberendezések.
Lézeres vágóberendezés: a kutatócella egy lézeres vágóberendezéssel, szellőző technológiával és egy kis, robotizált logisztikával egy tipikus ipari gyártást modellez. A cél az, hogy alkalmazásközeli kérdésekre adjon választ a gyártótól független hálózatépítés, az 1 darabos gyártás és a folyamatok szervezése területén, és ipari partnerekkel közösen új megoldásokat kutasson.
Vegyes robotika: ebben a cellában egy rugalmas megmunkáló és kezelő robotcella fejlesztése folyik. A cellában különböző típusú robotok képesek egymással és emberekkel együttműködni. A kutatás főbb területei a Plug-&-Produce koncepciók fejlesztése, a több robot közötti együttműködés és az ember-robot együttműködés.
Robotokkal támogatott számítógépes tomográfia (fejlesztés alatt): számítógépes tomográfia (CT) rendszerek röntgensugarakat használnak az alkatrészek roncsolásmentes vizsgálatához. A berendezés középpontjában két együttműködő robot áll, amelyek közül az egyik a röntgenforrást, a másik pedig a detektort hordozza. Ez lehetővé teszi nagy és komplex geometriák szkennelését. A robotok rugalmassága révén egyetlen beállítással a legkülönbözőbb vizsgálati feladatok is elvégezhetők.
Robot alapú alkatrészvizsgálat: ennek kutatási célja egy rugalmas vizsgálati állomás megvalósítása az alkatrészek és komponensek mechanikai jellemzésére
Megmunkálás: A számítógépes numerikus vezérlésű cella három különböző berendezéssel a megmunkálási folyamatok széles spektrumát fedi le. A folyamatok dokumentálására és valós idejű felügyeletére vonatkozó koncepciók mellett az Augsburgi Egyetem a prediktív karbantartás és az optimalizált szerszámcsere módszereit is kutatja.

További információ

3) Fraunhofer Öntödei, kompozit és feldolgozástechnológiai Intézet – Additív gyártás (látogatás és projektbemutatók)
A Fraunhofer IGCV az erőforrás-hatékony gyártás, a könnyűszerkezetes építészet és az intelligens gyártás területén végzett alkalmazott kutatásokra összpontosít. Innovatív megoldásokat fejlesztünk ipari gyártási folyamatokhoz.
További információ: https://www.igcv.fraunhofer.de/en.html

2026. április 16.
Utazás: Augsburg-Pécs

A kamara az RTIT>> projekt keretében legfeljebb 6 résztvevő számára biztosítja a kiutazást és a szállást. A jelentkezéseket szakmai kapcsolódás és lehetséges együttműködések kialakítása mentén, az önkéntes kamarai tagság figyelembe vétele mellett értékelik.

Jelentkezési határidő: 2026. március 18. 16:00

További információ és jelentkezés: Nagy Eszter, nagy.eszter@pbkik.hu

digitalHealthCapital@DMEA2026
2026-04-20 - 2026-04-24 | Online és Berlin, Németország
A DMEA, Európa vezető egészségügyi informatikai rendezvényének részeként személyes és online részvételi lehetőséggel várja az egészségipari szereplőket a „DMEA Business Meetings” nemzetközi partnerkereső rendezvény, amely lehetőséget kínál új üzleti és K+F projektek potenciális partnereinek megismerésére.

Az innovatív megoldásokat kínáló vagy igénylő, új együttműködési lehetőségeket kereső, megfelelő projektpartnereket kereső vállalatok, egyetemek és kutatóintézetek képviselői kiváló lehetőséget kapnak arra, hogy előre egyeztetett találkozókon személyesen megvitassák ötleteiket az őket érdeklő nemzetközi szakértőkkel.
Használja ki az alkalmat, hogy nagyobb láthatóságot biztosítson szervezetének vagy vállalkozásának. Hozzon létre profilt az esemény oldalán, keressen és találjon új nemzetközi együttműködési partnereket a kutatás, technológia és innováció területén.
A találkozók mindegyike 20 percig tart. A matchmakingben való részvétel ingyenes.
A DMEA üzleti találkozókra való belépéshez legalább két megerősített helyszíni találkozó szükséges. Az e-kódot néhány nappal az esemény előtt kapja meg.
Fő témák:

IT-megoldások orvosi rendelők, laboratóriumok és radiológusok számára
Szoftverek kórházak, rehabilitációs klinikák és ápolási otthonok számára
Hardver és IT-infrastruktúra
Kommunikációs megoldások
Távorvoslási megoldások
Orvosi technológia (találkozik az IT-vel)

Miért érdemes részt venni?

Használja ki az eseményt új üzleti projektek kezdeményezésére
Találkozzon innovatív technológiák szolgáltatóival egész Európából
Vegye fel a kapcsolatot potenciális partnerekkel a jövőbeli együttműködés érdekében
Létesítsen határokon átnyúló kapcsolatokat hosszú távú üzleti kapcsolatok kialakítása érdekében
Szerezzen be a legfrissebb információkat a trendekről és innovációkról

További információ és regisztráció

Nemzetközi szakvásárok és kiállítások – 2026. május
2026-05-01 - 2026-05-31
Tervezze meg éves szakmai és üzleti tevékenységét a Dél‑Dunántúli Gépipari Klaszter által összeállított, 2026-ra vonatkozó szakvásárok és kiállítások áttekintő listájának segítségével!

GrindingHub
Időpont: 2026.05.05–2026.05.08
Helyszín: Stuttgart (Németország)
Weboldal: https://www.grindinghub.de/en/
Leírás: Csiszolási és köszörülési technológiákra specializált nemzetközi szakkiállítás.
Macfrut
Időpont: 2026.05.05–2026.05.07
Helyszín: Rimini (Olaszország)
Weboldal: https://www.macfrut.com/
Leírás: Mezőgazdasági és élelmiszer‑feldolgozási szakkiállítás, ahol a csomagolás, logisztika és feldolgozógépek is hangsúlyosak.
Advanced Engineering Belgium
Időpont: 2026.05.06–2026.05.07
Helyszín: Gent (Belgium)
Weboldal: https://www.advancedengineering.be/
Leírás: Ipari innovációs és mérnöki megoldásokat bemutató szakkiállítás.
TIB (Metal Show & TIB)
Időpont: 2026.05.12–2026.05.15
Helyszín: Bukarest (Románia)
Weboldal: https://www.metalshow-tib.ro/en/
Leírás: Fémfeldolgozóipari szakkiállítás gépekkel, szerszámokkal és ipari technológiákkal.
Transport & Logistics Expo Kuwait 2026
Időpont: 2026.05.12–2026.05.14
Helyszín: Salwa Sabah Hall (Kuvait)
Weboldal: https://kuwaitlogistics-expo.com/
Leírás: Logisztikai és szállítmányozási szakkiállítás regionális piaci fókuszsal.
SEE Automotive Conference Connect & Supply
Időpont: 2026.05.12–2026.05.13
Helyszín: Belgrád (Szerbia)
Weboldal: https://www.seeautomotive.com/
Leírás: Autóipari szakmai konferencia és üzleti találkozó a délkelet‑európai beszállítói lánc szereplői számára.
HVAC Korea
Időpont: 2026.05.13–2026.05.15
Helyszín: Szöul (Dél‑Korea)
Weboldal: https://eng.hvackorea.or.kr/
Leírás: Fűtési, szellőzési és légkondicionálási technológiákat bemutató szakkiállítás.
Tuning World Bodensee
Időpont: 2026.05.14–2026.05.17
Helyszín: Friedrichshafen (Németország)
Weboldal: https://www.tuningworldbodensee.de/
Leírás: Járműtuning és aftermarket termékeket bemutató szakkiállítás.
IPAR NAPJAI
Időpont: 2026.05.18–2026.05.21
Helyszín: Budapest
Weboldal: https://iparnapjai.hu/
Leírás: Hazai és nemzetközi ipari szakkiállítás gépipari, automatizálási és beszállítói fókuszsal.
MACH‑TECH
Időpont: 2026.05.18–2026.05.21
Helyszín: Budapest
Weboldal: https://www.mach-tech.hu/
Leírás: Gépipari és gyártástechnológiai szakkiállítás ipari megoldásokkal.
Advanced Manufacturing Belgium
Időpont: 2026.05.19–2026.05.21
Helyszín: Antwerpen (Belgium)
Weboldal: https://www.advanced-manufacturing.be/en/
Leírás: Összevont ipari szakkiállítás fémmegmunkálási, hegesztési és beszállítói megoldásokkal.
RAX – Robotics & Automation Exhibition
Időpont: 2026.05.19–2026.05.21
Helyszín: Tel‑Aviv (Izrael)
Weboldal: https://www.stier.co.il/rax/en/
Leírás: Ipari robotikai és automatizálási szakkiállítás gyártási és logisztikai alkalmazásokkal.
Metal Forum
Időpont: 2026.05.26–2026.05.27
Helyszín: Prága (Csehország)
Weboldal: https://www.metalforum.eu/
Leírás: Európai fém‑ és acélipari szakmai fórum és kiállítás, amely az acélgyártás, fémfeldolgozás, alapanyag‑ellátás, félkész és késztermékek, valamint az iparághoz kapcsolódó technológiai és piaci kérdések bemutatására fókuszál.
További nemzetközi szakvásárok és kiállítások ide kattintva érhetők el.

Global Innovation Summit 2026
2026-05-06 09:00 - 18:00
A Global Innovation Summit az Eureka program éves csúcstalálkozója. Az Eureka a világ legnagyobb együttműködésen alapuló innovációt támogató hálózata, többek között az Eurostars és az Innowwide programok működtetője. Az idei csúcstalálkozó remek alkalom arra, hogy nemzetközi partnerekkel indítsa el innovációs projektjét, erősítse vállalkozását és felfedezze a több mint 40 országban elérhető megfelelő finanszírozási lehetőségeket.

Miért érdemes részt venni a 2026-os Globális Innovációs Csúcstalálkozón?
A 2026-os csúcstalálkozónak Svájc ad otthon. Az esemény középpontjában a biotechnológiai ipar innovációja áll, kiegészítve olyan támogató technológiákkal és szolgáltatásokkal, mint a digitalizálás, a transzlációs kutatás és fejlesztés, a kémia, a gyártás, az ellenőrzés és a minőség-ellenőrzési folyamatok stb.
A csúcstalálkozón nemzetközi közönség, inspiráló előadások és a nemzetközi projektekhez való partnerkeresés áll a középpontban. Az ezer résztvevővel számoló csúcstalálkozó egyedülálló lehetőséget kínál arra, hogy ötleteit globális szinten valósítsa meg.
A Global Innovation Summit az éves Swiss Biotech Day rendezvényével párhuzamosan zajlik, és célja a svájci biotechnológiai ökoszisztéma összekapcsolása a globális üzleti és tudományos szférával a nemzetközi együttműködés erősítése érdekében.

🌍 Fedezze fel a nemzetközi együttműködés lehetőségeit.
🤝 Építsen ki értékes kapcsolatokat a projektfinanszírozáshoz.
🎤 Tanuljon az iparág vezetőitől.
💡 Merítsen inspirációt.
🚀 Legyen mindig egy lépéssel előrébb.
🎉 Élvezze az élményt.
✨ Vegyen részt ingyenesen.

Használja ki a lehetőséget a kapcsolatépítésre, az ötletek cseréjére és az együttműködésre.
További információ és regisztráció
